ΓΡΑΠΤΗ ΕΡΩΤΗΣΗ P-2504/02

υποβολή: Konstantinos Hatzidakis (PPE-DE) προς την Επιτροπή

(3 Σεπτεμβρίου 2002)

Θέμα: Καταστροφές στον αγροτικό τομέα λόγω θεομηνίας στην Κρήτη

Την προηγούμενη εβδομάδα έπληξε την Κρήτη θεομηνία με αποτέλεσμα ναπάρξουν εκτεταμένες καταστροφές στην αγροτική παραγωγή και συγκεκριμένα στις καλλιέργειες σταφίδας των νομών Ηρακλείου, Ρεθύμνης και Χανίων.

Με δεδομένο ότι:

- Υπάρχει δυνατότητα κάλυψης των ζημιών από εθνικούς πόρους (ΕΛΓΑ)πό την προϋπόθεση σχετικής εξουσιοδότησης από την Ευρωπαϊκή Επιτροπή και

- ότι θα μπορούσε να καλυφθεί ένα μέρος της χρηματοδότησης από πόρους του Επιχειρησιακού Προγράμματος για την Αγροτική Ανάπτυξη του ΚΠΣ (ανακατανομή πόρων ή χρήση του αποθεματικού), ερωτάται η Επιτροπή:

1. Ποιες είναι οι προτάσεις που η Ελλάδα έχειποβάλει σχετικά με την αποζημίωση παραγωγών οι οποίοι επλήγησαν από αυτή τη θεομηνία·

2. Ποιες είναι οι δυνατότητες αποζημίωσης των πληγέντων παραγωγών μέσω του κοινοτικού πλαισίου στήριξης στο συγκεκριμένο ζήτημα·

3. Ποιες εξελίξειςπάρχουν για τη χρησιμοποίηση πόρων του ΚΠΣ για την αποζημίωση των αγροτών που προκάλεσε η χιονοθύελλα στις αρχές του έτους την Ελλάδα· Υπάρχει γνωστοποίηση των ζημιών από την ελληνική κυβέρνηση· (Ερώτηση Ε-0057/02(1))·

(1) ΕΕ C 160 E της 4.7.2002, σελ. 174.

Απάντηση του κ. Fischler εξ ονόματος της Επιτροπής

(22 Οκτωβρίου 2002)

1. Η ελληνική κυβέρνηση ενημέρωσε το Συμβούλιο για θέματα γεωργίας και αλιείας της 23ης Σεπτεμβρίου 2002 σχετικά με τις συνέπειες που είχαν στη γεωργική παραγωγή οι αντίξοες καιρικές συνθήκες οι οποίες επηρέασαν κυρίως τις αμπελοκαλλιέργειες και την παραγωγή σταφίδας των νομών Ηρακλείου, Ρεθύμνης και Χανίων στην Κρήτη, τον Αύγουστο του 2002. Εξάλλου, η ελληνική κυβέρνηση εκδήλωσε την πρόθεσή της ναποβάλει συναφή αίτηση αποζημίωσης στην Ευρωπαϊκή Επιτροπή, ακολουθώντας την κατάλληλη διαδικασία για την αξιοποίηση των δυνατοτήτων αποζημίωσης που προβλέπονται στο ισχύον κανονιστικό πλαίσιο.

2. Ανάλογα με τη σοβαρότητα των ζημιών αυτών, η κοινοτική αλληλεγγύη και χρηματοδότηση μπορούν να χρησιμοποιηθούν για την ταχύτερη δυνατή αντιμετώπιση των προβλημάτων των αγροτικών περιοχών καθώς και για την αποκατάσταση του παραγωγικού δυναμικού. Το ίδιο ισχύει για την παραγωγή σταφίδας η οποία ενδέχεται να επηρεάσθηκε δυσμενέστερα από τις εν λόγω αντίξοες καιρικές συνθήκες κατά τη θερινή περίοδο.

Η λήψη μέτρων για την αποζημίωση των αγροτικών περιοχών και του πληθυσμού που επλήγησαν δεν εξαρτάται από την Επιτροπή αλλά από την Ελλάδα, η οποία μπορεί ναποβάλει σχετικές αιτήσεις στα πλαίσια των ισχυόντων προγραμμάτων και μηχανισμών του τρίτου Κοινοτικού Πλαισίου Στήριξης για την Ελλάδα (2000-2008).

Η συμβολή του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) πρέπει να καθορισθεί μέσα στα πλαίσια της συνολικής χρηματοοικονομικής ενίσχυσης που προβλέπεται για τις παρεμβάσεις των διαρθρωτικών ταμείων στην Ελλάδα κατά την περίοδο προγραμματισμού 2000-2006, και τούτο μέσω του επαναπροσδιορισμού των προτεραιοτήτων του προγράμματος που ενέκρινε η Επιτροπή. Το ισχύον Εθνικό Επιχειρησιακό Πρόγραμμα — Αγροτική Ανάπτυξη (2000-2006) για την Ελλάδα, συνολικού ύψους ενισχύσεων 1 233,42 εκατ. ευρώ, καλύπτει επίσης τις φυσικές καταστροφές και τις καταστάσεις έκτακτης ανάγκης με πιστώσεις ύψους 14 εκατ. ευρώ. Αν το ποσό αυτό δεν επαρκεί, οι ελληνικές αρχές δικαιούνται ναποβάλουν αίτηση επαναπροσδιορισμού των προτεραιοτήτων του προγράμματος καθώς και των αντίστοιχων χρηματοοικονομικών ενισχύσεων.

Ας σημειωθεί ότι η παρέμβαση του ΕΓΤΠΕΕ θα περιορισθεί στην αποκατάσταση του παραγωγικού δυναμικού και δεν θα αφορά τις απώλειες εισοδήματος, οι οποίες δεν είναι επιλέξιμες.

Εφόσον απαιτείται αποζημίωση για τις απώλειες εισοδήματος, ο Ελληνικός Οργανισμός Γεωργικών Ασφαλίσεων (ΕΛΓΑ) οφείλει να κοινοποιήσει το σχέδιο εθνικών ενισχύσεων στην Επιτροπή προς έγκριση.

3. Όσον αφορά την ενδεχόμενη αποζημίωση των αγροτικών περιοχών και του πληθυσμού που επλήγησαν από τις αντίξοες καιρικές συνθήκες οι οποίες εκδηλώθηκαν στην Ελλάδα στις αρχές του έτους 2002, ας σημειωθεί ότι πρόσφατα εγκρίθηκε εκ μέρους της Επιτροπής ένα καθεστώς ενισχύσεων. Η έγκριση βασίστηκε σε μια σειρά δεσμεύσεων τις οποίες ανέλαβαν οι ελληνικές αρχές και οι οποίες δεν έχουν ακόμη αντικατοπτριστεί στην εθνική διϋπουργική απόφαση που θα συνιστά τη νομική βάση για τη χορήγησηων ενισχύσεων.

Μέχρι τώρα η Ελλάδα δεν έχειποβάλει επίσημη αίτηση ούτε για ενδεχόμενη κοινοτική συνεισφορά μέσω του ΕΓΤΠΕ ούτε για χρηματοδότηση από το αποθεματικό προγραμματισμού του τρίτου Κοινοτικού Πλαισίου Στήριξης για την Ελλάδα, με στόχο την αποζημίωση των αγροτικών περιοχών και του πληθυσμού που επλήγησαν.